Gearlibbingskontrakt ((KNB-model BSA01C - ferzje 01-07-2003 / fa- ferzje 02-03-2004)

Hjoed, ✍, ferskynden foar my, mr ✍, notaris fêstige yn ✍:
1. ✍de hear ✍ (legitimaasje: ✍ paspoartnûmer ✍ / ✍ identiteitskaartnûmer ✍), ✍(berop), wenjend yn ✍, ✍(adres), berne yn ✍ op ✍;
2. ✍frou ✍ (legitimaasje: paspoartnûmer ✍ / identiteitskaartnûmer ✍), ✍(berop), wenjend yn ✍, ✍(adres), berne yn ✍ op ✍.
De ferskynde persoanen ferklearren dat hja in affektive relaasje hawwe, dat hja sûnt ✍ gearwenje en sûnt doe in mienskiplike hûshâlding hawwe. Hja binne oerienkommen om de fermogensrjochtlike gefolgen dêrfan as neikommend te regeljen.
Doel
KEST 1
Mei dizze oerienkomst wolle de partijen ûnder mear regelje:
a. de kosten fan de mienskiplike hûshâlding;
b. it mienskiplike goed;
c. de mienskiplike wente;
d. de pensjoentakenning.
De partijen beskôgje dizze regeling mei as foldwaning oan in driuwende ferplichting fan moraal en fatsoen.
Hja komme oerien om dizze natuerlike ferbyntenis hjirby om te setten yn ien dy't fan rjochten ôf te twingen is.
Doer
KEST 2
1. Dizze oerienkomst is oangien foar ûnbeheinde tiid.
2. Elke partij hat it rjocht om de oerienkomst op te sizzen, mei it yn acht nimmen fan itjinge dat bepaald is yn kêst 7.
Mienskiplike hûshâlding
KEST 3
1. De partijen jouwe elkoar oer en wer folmacht foar it ferrjochtsjen fan rjochtshannelings foar de gewoane gong fan de hûshâlding, bedoeld sa as yn kêst 1:85 Boargerlik Wetboek.
Yn gefal fan opsizzing fan dizze oerienkomst einiget de folmacht op de datum fan it oantekene skriuwen bedoeld yn kêst 7 sub a.
2. De partijen ferplichtsje harren om neffens evenredigens fan harren ynkommen by te dragen yn de kosten fan de mienskiplike hûshâlding.
Under ynkommen wurdt ferstien it besteechber ynkommen nei it beteljen fan belestings, preemjes sosjale fersekerings en de kosten dy't ridlikerwize makke wurde moatte foar it winnen fan it ynkommen.
3. It part fan it ynkommen dat hjirfoar yn lid 2 bedoeld is of safolle mear as de partijen wolle, wurdt stoart op in mienskiplike bank- en/of girorekken en/of yn in mienskiplike kas. Dy mienskiplike bank- en/of girorekken en/of dy mienskiplike kas wurdt/wurde op namme fan beide partijen steld; hja binne dêr elk foar de helte yn berjochtige.
4. As mar ien fan de partijen ynkommen hat, komme de kosten fan de mienskiplike hûshâlding hielendal ta de lêst fan dy partij.
5. As it ynkommen net tarikkend is, is elke partij holden om neffens evenredigens fan syn fermogen it tekoart oan te foljen.
KEST 4
1. Ta de kosten fan de mienskiplike hûshâlding wurde yn foarkommende gefallen ûnder mear rekkene de hierterminen oangeande de wente dy't troch de partijen tegearre bewenne wurdt, de kosten fan de gebrûklike fersekerings, ek meirekkene de preemje foar in eventuele syktekostefersekering, de kosten fan mienskiplike fakânsjes en de kosten fan medyske fersoarging.
2. Preemjes fan ferstjerrisikofersekering (it risikodiel fan in mingde fersekering en in ûngefallefersekering dêrby meirekkene) falle net ûnder de kosten fan de hûshâlding.
De begeunstige partij moat boppedat fersekeringnimmer wêze fan sa'n fersekering en as dat net it gefal is, wurdt de begeunstige partij achte fersekeringnimmer te wêzen. Dy begeunstige partij stiet foar de preemjes of keapsommen dy't dêrfoar betelle binne of wurde moatte.
3. As foar it finansierjen fan de wente dy't troch de partijen tegearre bewenne wurdt en fan saken dy't oanskaft binne foar de mienskiplike hûshâlding in jildliening oangien is, sil de rinte rekkene wurde ta de kosten fan de mienskiplike hûshâlding. Binne de bedoelde saken mienskiplik eigendom, dan wurdt de ôflossing ek ta de kosten fan de mienskiplike hûshâlding rekkene. Fierdersoan wurde yn dat gefal ta dy kosten rekkene de kosten fan alle gewoane lêsten en ophelperijen en bûtengewoane ophelperijen bedoeld sa as yn kêst 3:220 Boargerlik Wetboek, de saaklike belesting en de preemje foar de opstalfersekering. Ut dizze regeling kin nea of te ninter troch ien fan de partijen it bestean fan in hierferhâlding ôflaat wurde.
Mienskiplike ynboel
KEST 5
De ynboel (yn de sin fan kêst 3:5 Boargerlik Wetboek), oanskaft foar de mienskiplike hûshâlding, en ek ferfiermiddels, sille de partijen elk foar de ûnferdielde helte tabehearre.
Mienskiplik bewenne wente
KEST 6
1. As op in stuit troch de partijen in mienskiplik te bewenjen wente hierd wurdt, dan ferplichtsje hja harren foar elkoar oer om der oan mei te wurkjen dat de hieroerienkomst oangien wurdt troch harren beide as hierders.
2. As de partijen tegearre yn in wente wenje dy't troch ien fan harren hierd is, is de hierder ferplichte en freegje de ferhierder om der mei yn te stimmen, dat de oare mei-hierder wurdt, op de wize bedoeld sa as yn kêst 7A:1623h lid 1 Boargerlik Wetboek.
De hierder is ferplichte om de nedige meiwurking te jaan.
3. As de partijen tegearre yn in wente wenje dy't fan ien fan harren is, hat dy gjin rjocht op in fergoeding troch de oare partij, útsein itjinge dat yn kêst 4 lid 3 bepaald is.
4. As troch de partijen in wente dy't hja tegearre bewenje sille, en/of in twadde wente dy't hja tegearre brûke sille yn de mande wûn wurdt, sil de partij dy't út eigen middels mear as syn oandiel fan de keapsomme en de kosten betelle hat foar it meardere in foardering hawwe op de oare partij. Dy foardering is opeaskber by ferfrjemding fan de wente en by ûntbining fan dizze oerienkomst. De foardering sil gjin rinte drage.
(POSYSJE TAFOEGE BLOK A: ferrekkening fan ynkomsten)
Ein
KEST ✍7
Dizze oerienkomst einiget:
a. troch opsizzen troch ien fan de partijen mei it stuit dat troch de opsizzer oanjûn is. De opsizzing bart mei in oantekene skriuwen rjochte oan de oare partij, dêr't in opsistermyn fan op syn minsten ien moanne by yn acht nommen wurde moat.
Yngefal't it ferbliuwplak fan de oare partij net bekend is, sil de opsizzing dien wurde by de notaris-bewarder fan dizze akte;

b. troch ferstjerren fan ien fan de partijen;
c. troch it oangean fan in houlik of in registrearre partnerskip;
d. as, sûnder dat der in opsizzing bedoeld sa as sub a west hat, de partijen yn mienskiplik oerlis de oerienkomst feitlik beëinige hawwe en oergien binne ta ferdieling fan harren mienskiplike fermogensbestândielen.
KEST ✍8
1. As de oerienkomst einiget troch ferstjerren en yn gefal fan fallisemint fan in partij, ferbliuwt al it mienskiplik goed oan de oare partij. Dy is ferplichte om foar syn rekken te nimmen alle mienskiplike skulden, dy't op it momint fan einigjen fan de oerienkomst besteane.
By ferbliuwen as gefolch fan fallisemint is de winner boppedat ferplichte om oan de oare partij te fergoedzjen it suvere saldo fan de helte fan it mienskiplike fermogen, fêst te stellen op de wize dy't hjirnei yn kêst 9 lid 4 regele is.
2. Dejinge oan wa't neffens itjinge dat bepaald is yn it foarige lid it mienskiplike goed en de mienskiplike skulden ferbliuwe, hat it rjocht om binnen in moanne nei it einigjen fan de oerienkomst te ferklearjen, dat er it ferbliuw net wol.
It yn lid 1 neamde ferbliuwbetingst hat dan gjin gefolgen.
3. Foar it gefal fan ferbliuwen nei ferstjerren, jouwe de partijen elkoar oer en wer folmacht ta it útfieren fan de ferplichting ta levering fan it mienskiplike goed dat ferbleaun is. Dy folmacht is net-ynlûkber.
KEST ✍9
1. As de oerienkomst einiget troch opsizzing of it oangean fan in houlik of in registrearre partnerskip binne de partijen ferplichte om der oan mei te wurkjen:
a. dat elk yn it besit steld wurdt fan syn of har priveegoed;
b. dat oan elke partij tabedield en levere wurdt it goed dat hy/sy oanbrocht hat.
2. Fan it oare mienskiplike fermogen sille de partijen sa gau mooglik de helte tabedield krije.
3. Fan itjinge dat yn de leden 1 en 2 bepaald is wurdt ôfwykt as de partijen meielkoar trouwe of in registrearre partnerskip oangeane yn folsleine mienskip fan goed.
4. Foar it bepalen fan it suvere saldo fan it oare mienskiplike fermogen, bedoeld sa as yn lid 2, sil neffens de tastân op de datum fan it einigjen fan de oerienkomst in steat fan baten en skulden opsteld wurde.
Op dy steat wurdt it goed opnommen foar de wearde, dêroan takend troch de partijen yn ûnderling oerlis.
By it wurdearjen fan ûnreplike saken moat útgien wurde fan de wearde yn ûnbewenne steat.
De skulden sille op de steat opnommen wurde mei it yn acht nimmen fan de regels dy't jilde foar suksesje-oanjeften.
Foar safier't partijen oer in ferdieling net ta oerienstimming komme kinne, sil de ferdieling syn beslach krije op de wize sa't dy bepaald is yn kêst 3:185 Boargerlik Wetboek.
5. As troch de iene partij in útkearing om oerbedieling dien wurde moat oan de oare partij, sil de skuldner it foech hawwe om de útkearing te foldwaan yn fiif gelikense jierlikse terminen, dêr't de earste termyn fan ferfalt seis moannen nei it einigjen fan de oerienkomst.
Oer it noch net betelle part fan de útkearing moat de skuldner in rintefergoeding betelje dy't oerienkomt mei de wetlike rinte.
De skuldeasker hat it foech en freegje wissichheidstelling foar it neikommen fan de ferplichtings dy't út dit lid folgje.
(Tydlike) fuortsetting wengeniet
KEST 1✍0
1. Yngefal't de oerienkomst oars einiget as troch ferstjerren fan ien fan de partijen, hat elk fan de partijen it rjocht om him ta de kantonrjochter te kearen mei it fersyk om út te sprekken dat hy of sy - mei útsluting fan de oare partij - noch seis moannen wenje mei yn de wente dy't it lêst troch beide bewenne waard.
De kantonrjochter sil dêrby ôfwage de belangen dy't de partijen hawwe om yn de wente te bliuwen en de mooglikheid om oare wenromte te finen.
2. As it om in hierwente giet, dan kin de kantonrjochter op fersyk fan de partij dy't yn it hûs bliuwt, as dy net genôch ynkomsten hat, oan de oare partij oplizze om de hier oer dy perioade hielendal of foar in part te beteljen.
3. Nei de neamde perioade sil, as de partijen beide hierder binne, de hier fuortset wurde troch dejinge dy't dêr yn ridlikens de measte oanspraak op meitsje kin, sa nedich fêst te stellen troch de kantonrjochter.
As de iene partij hierder is en de oare partij meihierder wurden is as gefolch fan itjinge dat bepaald is yn kêst 6 lid 2, is oangeande de fuortsetting fan de hier fan tapassing itjinge dat bepaald is yn kêst 7A:1623h lid 7 Boargerlik Wetboek.
4. As de wente fan beide partijen is, of fan de partij is dy't der net yn bliuwt te wenjen, moat de partij dy't deryn bliuwt oer de neamde perioade in ridlike fergoeding betelje.
De kantonrjochter kin neffens itjinge dat hjirfoar bepaald is de partij dy't yn it hûs bliuwt folsleine of ûnfolsleine frijstelling jaan fan it beteljen fan fergoeding. De fergoeding sil fêststeld wurde troch de partijen yn ûnderling oerlis. As de partijen it oer de fergoeding net iens wurde kinne, dan sille hja dy bepale litte troch in saakkundige dy't troch de kantonrjochter beneamd wurdt.
5. Ut gjin ien fan de regelings oangeande betelling opnommen sa as yn de leden 2 en 4 fan dit kêst, kin ea troch ien fan de partijen it bestean fan in (ûnder)hierferhâlding ôflaat wurde.
Partnerpensjoen
KEST 1✍1
De partijen wize elkoar oar en wer oan as rjochthawwer foar in partnerpensjoen, foar it gefal de pensjoenregeling of pensjoenregelingen dêr't de partijen oan dielnimme in partnerpensjoen ken of kenne.
De partijen binne dermei op de hichte dat hja om yn oanmerking te kommen foar in partnerpensjoen oan alle easken foldwaan moatte dy't troch it oanbelangjende pensjoenreglemint steld binne.
De partijen nimme dy oanwizings fan wjerskanten oan.
As ien fan de partijen net langer de oare partij yn oanmerking komme litte wol foar it partnerpensjoen op grûn fan syn of har pensjoenregeling, sil de oanwizing werroppen wurde op de wize lykas dy foarskreaun is by it oanbelangjende pensjoenreglemint.
Skelen
KEST 1✍2
Alle skelen dy't tusken de partijen opkomme mochten oangeande de útlis fan de bepalings fan dizze oerienkomsten, sille foarlein wurde oan in ûnpartidich persoan. Dy sil beneamd wurde troch de partijen yn ûnderling oerlis en by skeel troch de kantonrjochter fan de rjochtbank fan it arrondissemint dêr't it lêste mienskiplike wenplak fan de partijen yn leit.
De partijen binne ferplichte om harren te ûnderwerpen oan it oardiel fan de neamde ûnpartidige persoan.
Syn oardiel wurdt beskôge as in binend advys.
Oanbringsten en mei-eigendom fan ynboel
De partijen hawwe ruile en oan elkoar levere de ûnferdielde helte yn elk syn ynboel.
(KARBLOK ⇨)
De ynboel dy't troch elk fan de partijen oanbrocht is, is spesifisearre neamd - mei it neamen fan de totaalwearde fan elk syn oanbringst - op in troch de partijen tekene list, dy't oan dizze akte hechte wurde sil. De partij dy't neffens dy list mear oanbringt as de oare partij hat in rinteleaze foardering op de oare partij foar it bedrach fan it ferskil fan de helte fan de wearde fan de beide oanbringsten. Dy foardering is net opeaskber foar de doer fan de rintiid fan dizze oerienkomst.
De foardering ferfalt:
a. troch tadieling en levering bedoeld sa as yn kêst 9 lid 1 sub b;
b. troch it ferstjerren fan de skuldner;
c. troch it ferstjerren fan de skuldeasker ✍sûnder it efterlitten fan ôfstammelings.⇦
(KARBLOK ⇨)
De ynboel dy't elk fan de partijen foar de hjirfoar bedoelde levering besiet, is sa neistenby likefolle wurdich en de partijen stelle gjin priis op hokfoar spesifikaasje dêrfan dan ek. Yn ôfwiking fan it niisneamde bliuwt elk eigener fan de klean, sieraden en oar persoanlik guod, dat hy of sy yn gebrûk hat of dat foar syn of har persoanlik gebrûk ornearre is, en ek fan alle guod dêr't de partijen fan fêstlein hawwe of fêstlizze sille, dat dat privee-eigendom bliuwt fan ien fan harren.⇦
(KARBLOK⇨ (op te nimmen by grut ferskil yn âldens))
Om gelikense kânsen te kreëarjen mei it each op it ferskil yn âldens, moat de jongere partner by it foarferstjerren fan de âldere partner oan syn neilittenskip betelje in somme yn kontanten foar de grutte fan in breukdiel fan de helte fan it fermogen dat ferbleaun is, en fan dy breuk wurdt de teller foarme troch it ferskil tusken de foar de partijen jildende âldensfaktoaren bedoeld sa as yn kêst 5 fan it Utfieringsbeslút Suksesjewet 1956, en de neamer troch de som fan de bedoelde âldensfaktoaren, rekkene neffens de datum fan it passearjen fan dizze akte.⇦
Rjochtskar
As lêste ferklearren de komparanten dat op de oerienkomst dy't yn dizze akte fêstlein is it Nederlânske rjocht fan tapassing wêze sil.
FAN IEN EN OAR IS DIZZE AKTE
passearre yn ✍(plak) op de datum yn it haad fan dizze akte neamd.
De ferskynde persoanen binne my, notaris, bekend, en de identiteit fan de ferskynde persoanen dy't by dizze akte behelle binne, is troch my, notaris oan de hân fan de niisneamde en dêrta ornearre dokuminten fêststeld. Foar it passearjen fan de akte, is troch my, notaris, de saaklike ynhâld fan de akte oan de ferskynde persoanen opjûn en taljochte. De ferskynde persoanen hawwe ferklearre om op folslein foarlêzen fan de akte gjin priis te stellen ✍(en/,) tidich foar it passearjen
(KARBLOK ⇨)
in konseptakte ûntfongen te hawwen ✍en/,⇦
fan de ynhâld fan de akte kennis nommen te hawwen.
(KARBLOK ⇨)
en wiisd te wêzen op de gefolgen, dy't foar partijen út de akte folgje.⇦
Dizze akte is beheind foarlêzen en daliks dêrnei ûndertekene, earst troch de ferskynde persoanen en dêrnei troch my, notaris, om

TAFOEGE BLOK A
Ferrekkening fan ynkomsten
KEST 7
1. Under ynkommen wurdt ferstien it besteechber ynkommen nei it beteljen fan belestings, preemjes sosjale fersekerings en de kosten dy't ridlikerwize makke wurde moatte foar it winnen fan it ynkommen.
As in partner ynkommen hat yn de foarm fan winst út ûndernimming of resultaat út in wurksumheid, moatte de partijen, neffens noarms dy't yn it maatskiplik ferkear as ridlik beskôge wurde, fêststelle hokker part fan de winst of fan it resultaat foar ûntlûken yn oanmerking komt en sa ynkommen sa as niis bedoeld is. 
Foarsafier't in partner beskiedend by steat is en bepaal dat de winst fan in ûndernimming dy't troch in rjochtspersoan útoefene wurdt him streekrjocht of midlik te'n goede komt, wurdt dy ûndernimming foar de tapassing fan de foarige sin oanmurken as in ûndernimming dy't troch dy oarehelte útoefene wurdt. Under winst út ûndernimming wurdt dan ferstien: de winst dy't yn de ûndernimming behelle wurdt, fermindere mei de belestings dy't dêroer troch de rjochtspersoan betelle wurde moatte. By it foargeande wurdt de mjitte dêr't de oarehelte yn ta de rjochtspersoan berjochtige is yn acht nommen.
2. Mei yngong fan ien jannewaris fan it trêde kalinderjier nei it begjin fan de gearlibbing/mienskiplike hûshâlding ferplichtsje de partners harren om oer alle kalinderjierren itjinge dat fan harren ynkommen oerbliuwt, ûnder ôftrek fan itjinge dat dêr foar de mienskiplike hûshâlding fan bestege is, mar mei bytellen fan preemjes en keapsommen dy't betelle wurde moatte bedoeld sa as yn kêst 4 lid 2 foar safier't dy preemjes en keapsommen it ynkommen ferminderje, ûnderling te ferrekkenjen yn dy sin, dat de iene partner in foardering krijt op de oare partner foar it bedrach fan de helte fan itjinge dat oan syn kant oerbliuwt lykas hjirfoar bedoeld. As de partners oer en wer in foardering op elkoar krije, wurde de foarderings troch in oanbelangjende ferklearring ferrekkene oant it bedrach fan de lytste foardering. As oan in parter op in oare wize eat te'n goede komt of kommen is fan itjinge dat oerbliuwt fan it ynkommen fan de oare partner, wurdt syn foardering dêrneffens fermindere.
3. De partners binne ferplichte om fan harren ynkommen en fermogen in behoarlike administraasje by de hâlden en de oare partner op earste foardering dêr yn sjen te litten
4. De fêststelling fan itjinge dat betelle wurde moat, moat dien wurden binne in jier nei ôfrin fan it oanbelangjende kalinderjier.
5. De partner dy't ta útkearing ferplichte is mei it neffens lid 2 fêststelde bedrach dat betelle wurde moat rinteleas skuldich bliuwe oan de oare partner, of it moast wêze dat oars oerienkommen wurdt.
6. It folsleine bedrach dat betelle wurde moat is opeaskber yngefal't de partijen feitliken útelkoar gien binne en neffens in ynskriuwing yn de registers fan de boargerlike stân harren oarsearne nei wenjen set hawwe.
De partner dy't ta útkearing ferplichte is, hat it foech, foar safier't syn omstannichheden dêrta oanlieding jouwe, en foldoch dy útkearing yn maksimaal fiif gelikense jierlikse op elkoar folgjende terminen. Fan it stuit fan de opeaskberens ôf draacht de útkearing dy't betelle wurde moat rinte. Dy rinte komt oerien mei it promessediskonto fan de Europeeske Bank of in ekwivalint dêrfan.
7. It rjocht ta it foarderjen fan de ferrekkening ferjierret net en ferfalt likemin troch tiidsferrin.
8. Der sil gjin ferrekkening wêze:
a. oer de tiid, dat de partners oars as yn ûnderling oerlis net gearlibje;
b. oer it kalinderjier dat it ynkommen bedoeld sa as yn dit kêst fan in partner, ûnder ôftrek fan de kosten fan de hûshâlding, as gefolch fan ferlies yn in selsstannich útoefene berop of bedriuw fan dy partner negatyf is en oer folgjende kalinderjierren as en foar safier't it ynkommen fan de oanbelangjende partner dat neffens dit kêst foar ferrekkening fetber is net it bedrach fan it ferlies berikt hat;
c. as in partner surseânse fan betelling krige hat, yn steat fan fallisemint ferkeart of ferkeard hat, wylst it fallisemint op oare wize as troch homologaasje fan akkoart einige is en dy partner op grûn fan de ferrekkening in foardering op de oare partner krije soe;
d. foar safier't bysûndere omstannichheden harren dêrtsjin fersette.
9. Oanspraken op pensjoen en itjinge dat dêrfoar opoffere is, wurde net ferrekkene neffens dit kêst, lykwols mei útsûndering fan periodike útkearings dy't ferfalle as gefolch fan in rjocht op pensjoen dat yngien is.
(Verrekening van inkomsten
1. Onder inkomen wordt verstaan het besteedbaar inkomen na betaling van belastingen, premies sociale verzekeringen en de kosten die redelijkerwijs gemaakt moeten worden voor de verwerving van het inkomen.
Ingeval een partner inkomen heeft in de vorm van winst uit onderneming of resultaat uit een werkzaamheid, dienen partijen, naar normen die in het maatschappelijk verkeer als redelijk worden beschouwd, vast te stellen welk gedeelte van de winst of van het resultaat voor onttrekking aanmerking komt en aldus inkomen is als hiervoor bedoeld.
Voor zover een partner in overwegende mate bij machte is te bepalen dat de winst van een door een rechtspersoon uitgeoefende onderneming hem rechtstreeks of middellijk ten goede komt, wordt die onderneming voor de toepassing van de vorige zin aangemerkt als een door die partner uitgeoefende onderneming. Onder winst uit onderneming wordt dan verstaan: de in de onderneming behaalde winst, verminderd met de daarover door de rechtspersoon verschuldigde belastingen. Bij het voorgaande wordt de mate waarin de partner tot de rechtspersoon is gerechtigd in aanmerking genomen.
2. Met ingang van een januari van het derde kalenderjaar na aanvang van de samenwoning/gemeenschappelijke huishouding verplichten de partners zich over elk kalenderjaar hetgeen van hun inkomen, onder aftrek van hetgeen daarvan is besteed voor de gemeenschappelijke huishouding, maar met bijtelling van verschuldigde premies en koopsommen als bedoeld in artikel 4 lid 2 voor zover deze premies en koopsommen het inkomen verminderen, overblijft, onderling te verrekenen in die zin, dat de ene partner een vordering verkrijgt op de andere partner ten bedrage van de helft van het aan diens zijde overblijvende als hiervoor bedoeld. Indien de partners over en weer een vordering op elkaar krijgen worden de vorderingen door een desbetreffende verklaring verrekend tot het bedrag van de kleinste vordering. Indien aan een partner langs andere weg iets ten goede komt of is gekomen van het overblijvende van het inkomen van de andere partner, wordt zijn vordering dienovereenkomstig verminderd.
3. De partners zijn verplicht van hun inkomen en vermogen een behoorlijke administratie bij te houden en aan de andere partner op eerste vordering inzage hierin te geven.
4. De vaststelling van het verschuldigde moet gedaan worden binnen een jaar na afloop van het desbetreffende kalenderjaar.
5. De tot uitkering verplichte partner mag het volgens lid 2 vastgestelde verschuldigde bedrag renteloos schuldig blijven aan de andere partner, tenzij anders wordt overeengekomen.
6.Het per saldo verschuldigde bedrag is opeisbaar ingeval partijen feitelijk zijn uiteengegaan en blijkens een inschrijving in de registers van de burgerlijke stand elders zijn gaan wonen.
De tot uitkering verplichte partner is bevoegd, voor zover diens omstandig-heden daartoe aanleiding geven, deze uitkering in maximaal vijf gelijke jaarlijkse achtereenvolgende termijnen te voldoen. Vanaf het tijdstip der opeisbaarheid draagt de verschuldigde uitkering rente, hetwelk gelijk is aan het promessedisconto van de Europese Bank of een equivalent daarvan.
7.Het recht tot het vorderen van de verrekening verjaart niet en vervalt evenmin door tijdsverloop.
8.Geen verrekening heeft plaats:
a. over de tijd, dat de partners anders dan in onderling overleg niet samenwonen;
b. over het kalenderjaar dat het inkomen als bedoeld in dit artikel van een partner, onder aftrek van de kosten van de huishouding, tengevolge van verlies in een zelfstandig uitgeoefend beroep of bedrijf van die partner negatief is en over volgende kalenderjaren indien en voorzover het voor verrekening overeenkomstig dit artikel vatbare inkomen van de betreffende partner niet het bedrag van het verlies heeft bereikt;
c.indien een partner surséance van betaling heeft verkregen, in staat van faillissement verkeert ofwel verkeerd heeft, terwijl het faillissement op andere wijze dan door homologatie van accoord is geëindigd en deze partner op grond van de verrekening een vordering op de andere partner zou verkrijgen;
d. voor zover bijzondere omstandigheden zich daartegen verzetten.
9. Aanspraken op pensioen en hetgeen daarvoor is opgeofferd worden niet verrekend overeenkomstig dit artikel, echter met uitzondering van periodieke uitkeringen die vervallen ingevolge een recht op ingegaan pensioen.)

Blêd  fan